Mikkel Bødker

Mikkel Bødker (født 16. desember 1989) er en dansk tidligere profesjonell ishockeyspiller. Han har tidligere spilt for Arizona Coyotes, Colorado Avalanche, San Jose Sharks og Ottawa Senators i National Hockey League (NHL), San Antonio Rampage i farmerligaen American Hockey League (AHL), Frölunda HC og HV71 i Svenska hockeyligan (SHL), HC Lugano i sveitsiske National League (NL) og Lukko i finske SM-liiga. Han ble draftet av Phoenix Coyotes som nummer 8 i NHL Entry Draft 2008 og er dermed den høyest draftede dansken. Han er lillebror til ishockeyspilleren Mads Bødker. Bødker la opp som spiller etter 2022/23-sesongen.  

Bødker var dessuten en av de viktigste spillerne på det danske landslaget i en årrekke og representerte landet ved åtte VM-turneringer. I 2016 representerte han Team Europe under World Cup i ishockey 2016. Etter et tidligere mislykket forsøk bidro han i 2021 til at Danmark for første gang kvalifiserte seg til Vinter-OL. Han representerte Danmark under Vinter-OL 2022 i Beijing.

Referanser

Eksterne lenker 
 

Danske ishockeyspillere
Deltakere for Danmark under Vinter-OL 2022
Ishockeyspillere under Vinter-OL 2022